Ռոմ բաբա

Ռոմ բաբա, սլավոնական ծագման հրուշակեղենի տեսակ, իրենից ներկայացնում է կեքսի տարատեսակ՝ պատրաստված խմորիչով խմորից։ Պարունակում է չամիչ։ Թխվելուց հետո խմորեղենը թրջում են ռոմից կամ այլ ալկոհոլային խմիչքից և շաքարից պատրաստված օշարակով։ Կարելի է նաև ուղղակի լցնել շաքարային օշարակ՝ երբեմն ավելացնելով մուրաբա։ Կեքսի վերին մակերեսը պատվում է շաքարային ջնարակով։

Պատմություն 
Ռոմ բաբայի ծագման պատմությունը կապվում է լեհ թագավոր և Լոթարինգիայի վերջին հերցոգ Ստանիսլավ Լեշչինսկու (1677-1766) անվան հետ։ Ըստ ավանդույթի` այդ ժամանակ Գերմանիայում և Ավստրիայում ավանդական համարվող տոնական հացը` հայտնի գուգելհուպֆը թագավորին շատ չոր է թվացել և նա մտածել է թաթախել այն գինու մեջ։ Ստացված տարբերակն այնքան է դուր եկել թագավորին, որ նա որոշել է աղանդերը կոչել իր սիրելի գրական հերոսի՝ Ալի Բաբայի անունով։

Լեշչինսկու պատվերով թագավորական խոհարարը կատարելագործել է բաղադրատոմսը՝ սկսելով բաբայի պատրաստման համար օգտագործել բրիոշների համար նախատեսված խմորը՝ ավելացնելով չամիչ։

Տես նաև 
 Գուգելհուպֆ

Արտաքին հղումներ 
 

Հրուշակեղեն